Baldwin praat ná hy per ongeluk vrou op rolprentstel doodskiet | Netwerk24
Die webvoorblad van die MailOnline met 'n hartgebroke Alex Baldwin ná die skietvoorval op 'n rolprentstel.
Die akteur Alec Baldwin (63) het Vrydag sy skok en hartseer uitgespreek oor die voorval waarin hy per ongeluk die kinematograaf Halyna Hutchins (42) op die stel van sy nuwe fliek, Rust, doodgeskiet het.
"My hart is stukkend vir haar man, hul seun en almal wat Halyna geken en liefgehad het," het hy getwiet. "Daar is geen woorde wat my skok en hartseer oor die tragiese ongeluk kan beskryf nie. Sy was 'n eggenote en 'n kollega wat deur ander bewonder is."
Volgens die polisie is hulle Donderdag omstreeks 13:50 (plaaslike tyd) na die stel van die fliek op die Bonanza Creek-beesplaas suid van Santa Fe in Nieu-Mexiko nadat hulle 'n noodoproep oor 'n skietery ontvang het.